 Akizungumza na gazeti hili jana Katibu Mkuu wa Kagera Sugar, Hamis Madaki alisema wanahitaji kuimarisha kikosi hicho ili kufanya vizuri msimu ujao wa Ligi Kuu Tanzania bara.Alisema kwa sasa wanasubiri ripoti ya Kocha Mkuu, Adolf Rishard kujua kinachohitajika kwa ajili ya maboresho hayo, kuhakikisha wanafanya vizuri zaidi ikiwezekana kuwa tayari kwa kuchukua ubingwa.Madaki alisema kikosi hicho kinaonekana kuwa na mapungufu katika safu zote, kwa hiyo ripoti watakayopewa itaeleza ni wachezaji gani wanaohitajika na wapi hawahitajiki.Katibu huyo alisema mashabiki wa soka Kagera wasikate tamaa kuiunga mkono timu yao kwa kuwa kuna mabadiliko makubwa yanakuja kuleta mapinduzi katika ligi msimu mpya.Kagera Sugar ilimaliza ligi msimu huu ikiwa katika nafasi ya 12 baada ya kujikusanyia pointi 31 katika msimu mzima.